Biedrības “Latvijas Jātnieku federācija”

prezidentam A.Blaua kungam

Konkūra padomes sēdē rosinātie uzlabojumi

1. Nomainīt programmatūru, kas nodrošina sacensību starta kārtības un rezultātu uzskaiti, lai uzlabotu sacensību norises kvalitāti un tempu kā dalībniekiem, tā iesaistītajam personālam. Konkūra padome iesaka izmantot Zawodykonnie vai Equipe sistēmas, kas ir pārbaudītas, programmatūra tiek regulāri atjaunota uzlabota, tās ir operatīvas, rezultātus uzrāda bez kļūdām, līdz ar ko nerodas nepatīkami starpgadījumi, sacensību darbs notiek profesionālākā gaisotnē.
2. Pārskatīt konkursa “Latvijas labākais jātnieks” kopvērtējuma punktu skaitīšanas sistēmu. Konkūra padome aicina iekļaut kopvērtējumā tikai ieskaites sacensību punktus un punktus, kas iegūti CSI sacensībās. Klubu organizēto sacensību maršrutus ir grūti vai neiespējami pielīdzināt ieskaites sacensībām, pārsvarā klubu sacensībās tiek veidoti atvērtie maršruti, LJF pārstāvjiem nav iespējams pārliecināties par maršrutu atbilstību. Šobrīd esošā kopvērtējuma sistēma - jo biežāk jātnieks startē, jo vairāk punktus iegūst ir pretrunā ar zirgu labturības principiem. Punktu gūšana LJF ieskaites sacensībās motivētu jātniekus biežāk tajās startēt.
3. “Latvijas čempionātu” organizēt trīs dienu garumā vienu nedēļu pirms PK posma Rīgā, sacensības var notikt uz smilšu laukuma. Lai jātnieki sagatavotos PK posmam, bet netiktu sabojāts zāles laukums nedēļu pirms PK posma, ieteikums vienu no LJF posmiem mēnesi pirms PK norises rīkot uz zāles laukuma.
4. Nemainīt un nepārcelt izziņotos LJF sacensību datumus. Tas apgrūtina sagatavošanos sacensībām un darba plānošanu, sevišķi jaunākajām vecuma grupām - bērniem, jauniešiem, junioriem, kur komandas darbā (šoferis, palīgi) bieži iesaistās arī vecāki.
5. Plānojot LJF sacensību kalendāru, ievērot vismaz trīs nedēļu pauzi starp LJF sacensībām. Ieteikums organizēt sacensības ar mazāku posmu skaitu, bet darīt to kvalitatīvāk, piemēram, svinīgāk organizēt apbalvošanas ceremonijas, sagādāt papildu balvas.
6. Organizēt LJF kausa posmus arī citās sacensību norises vietās (ārpus sporta centra “Kleisti”), tā nodrošinot lielāku sacensību pieejamību reģionos dzīvojošiem sportistiem.
7. Noteikt, ka pieteikšanās beigu termiņš sacensībām ir divas dienas pirms sacensību sākuma. Piemēram, ja sacensības notiek sestdien, svētdien, pieteikšanās noslēdzas ceturtdienas vakarā 23.59. Ja pieteikumi tiek pieņemti līdz piektdienas vakaram, starta kārtībās tiek publicētas ļoti vēlu, tas apgrūtina plānošanu sportistiem, treneriem, vecākiem jaunākajām sportistu grupām.
8. Mainīt LJF mājas lapas struktūru, sadalot to pa disciplīnām, piemēram, visi dokumenti, informācija, jaunumi, kas attiecas uz konkūra disciplīnu, atrodami vienā mājas lapas sadaļā “Konkūrs” un tamlīdzīgi.
9. Ierosinājums nepilngadīgajiem sportistiem pieteikumā norādīt atbildīgo personu, ja bērns sacensībās neatrodas kopā ar kādu no vecākiem. Sacensību organizatori nolikumā atbildību par negadījumiem no sevis noņem, taču nekur nav atrunāts, kurš šādā gadījumā ir atbildīgs. Ieteikums - izskatīt iespēju, ka bērniem, kuri startē sacensībās, jābūt apdrošinātiem.

2022.gada 21.oktobrī

Konkūra padomes sēdē piedalījās:

1. JSK “Atvases”, Dainis Līvmanis
2. JJS, Zane Josta
3. KN Sports, Ilze Jansone
4. Z/S “Lielceri”, Aigars Bregže
5. Future Horse, Antra Zariņa
6. ZBZ Premium Club, Daiga Podēna
7. SIA “Princis”, Līga Pētersone
8. Z/S “Tīraines staļļi”, Anna Stafecka
9. LJF Prezidija biedrs, Ligija Biteniece